Zuud-Soedan

Zuud-Soedan is een vrie nieuw land. Het bestoôt nog mar sins 2011. Al lange tied was 't in Soedan onrustig tussen de moslims in 't noor'n en christenen in 't zuujen. Moslims wille dat de sharia zou gelde in 't 'eêle land en verscheie minder'een, zowè in Darfur as in Zuud-Soedan zagge dat nie zitte. Uuteindelijk 'eit de Soedanese dictator Bashir toet ieders verbaezing in'estemd mie onafankelijkeid voe Zuud-Soedan. Op 9 juli 2011 wast dan zoô varde. De meêste lan'n op de waereld erkennende Zuud-Soedan aol waere ze wè benauwd dat d'r meer Afrikaonse lan'n zou komme op deze menier. Zuud-Soedan was vroeher nooit een aparte kolonie en zodoewnde zou weles 't hek van de dam kunne goô. Nae de onafankelijkeid bleef het onrustig tussen Soedan en Zuud-Soedan en kwamme d'r regelmaetig conflicten voe, bevobbeld over de verdeling van aerdoliebron'n.

Zuud-Soedan is groôter dan Frankriek en telt onheveer 11 miljoen mê'sen (2023). De Witte Nijl stroômt dwars deur 't land. De oôdstad is Djoeba, d'r weune nae schatting 250.000 mê'sen.

 Lienks nae buten 
 Landenkompas
 Britannica
 World Factbook
 City Population
 AlleCijfers
 Klimaatinfo
 World Meteo. Org.

Categorie:Land